ມີການຟ້ອງ ໃຫ້ເພງ "ສຸກສັນ ວັນເກີດ" ເປັນສົມບັດ ຂອງ ສາທາລະນະ
ນັກ​ສ້າງ​ຮູບ​ເງົາ​ຄົນ​ນຶ່ງ​ ຢາກ​ໃຫ້ສານ​ ປະກາດ​ວ່າ ​ເພງ “Happy Birthday to You” ຫລືສຸກສັນ​ວັນເກີ​ດ​ແກ່​ເຈົ້ານັ້ນ​ ​ເປັນສົມ​ບັດ​ຂອງ​ສາທາລະນະ.
ເພງທີ່ຫລາຍໆລ້ານຄົນພາກັນຮ້ອງໃນງານວັນເກີດ ຢູ່ໃນທົ່ວ ໂລກ ແມ່ນເປັນເພງທີ່ພວມມີການຟ້ອງຮ້ອງໃໝ່ ທີ່ນະຄອນ ນິວຢອກ ນັກສ້າງຮູບເງົາຄົນນຶ່ງຢາກໃຫ້ສານລັດລະບານ ກາງປະກາດວ່າ ເພງ “Happy Birthday to You” ຫລືສຸກ ສັນວັນເກີດແກ່ເຈົ້ານັ້ນ ເປັນສົມບັດຂອງສາທາລະນະ ແລະ ດ້ວຍເຫດນີ້ເອງ ຈຶ່ງບໍ່ໃຫ້ຢູ່ພາຍໃຕ້ກົດໝາຍລິຂະສິດ ຂອງ ສະຫະລັດ ບັນດາຜູ້ຖືກຳມະສິດເປັນເຈົ້າຂອງເພງ ກໍາລັງຖືກຟ້ອງຮ້ອງ ຈາກນັກສ້າງຮູບເງົາ ທ່ານນາງ Jennifer Nelson ເພາະ ລາວຕ້ອງການຢາກໃຊ້ເພງນີ້ເພື່ອປະກອບຢູ່ໃນຮູບເງົາສາ ລະຄະດີໃໝ່ທີ່ມີຊື່ວ່າ “Happy Birthday” ຫລືສຸກສັນວັນ ເກີດ ທ່ານນາງກ່າວວ່ານາງໄດ້ຖືກບອກໃຫ້ຈ່າຍເງິນ 1,500 ໂດລາ ໃຫ້ແກ່ບໍລິສັດ Warner/Chapell ຊຶ່ງເປັນບໍລິສັດ ໃນ ເຄືອ ຂອງກຸ່ມບໍລິສັດເພງ Warner Music ເພງ ຊຶ່ງເປັນທີ່ລື້ງເຄີຍກັນດັ່ງກ່າວ ໄດ້ແຕ່ງຂື້ນມາເມື່ອ 100 ກວ່າປີກ່ອນໂດຍ ຄຸນແມ່Patty ແລະ ຄຸນແມ່ Mildred Hill ທີ່ມີຊື່ວ່າ “Good Morning to All ” ໃນຫລາຍໆປີຕໍ່ມາ ເພງນີ້ໄດ້ຄ່ອຍໆຖືກດັດແປງມາເປັນເພງທີ່ຮ້ອງກັນໃນປັດ ຈຸບັນ ຊຶ່ງຖືກຈັດໄວ້ຢູ່ໃນປື້ມສະຖິຕິ Geuiness ວ່າເປັນເພງພາສາອັງກິດ ທີ່ຮູ້ກັນຫລາຍ ທີ່ສຸດໃນໂລກ ແລະໄດ້ແປອອກມາເປັນຫລາຍໆພາສາ ສຳນວນຟ້ອງເວົ້າວ່າ ເພງ “Happy Birthday to You” ເປັນ “ການດັດແປງ” ມາຈາກ ເພງທໍາອິດ ເພາະສະນັ້ນເພງນີ້ຈຶ່ງຄວນ“ ເປັນຂອງສາທາລະນະ ” ທະນາຍຄວາມຂອງ ທ່ານນາງ Nelson ກ່າວວ່າ ສຳນວນຟ້ອງຍັງຮ້ອງຂໍໃຫ້ ບໍລິສັດ Warner/Chapell ສົ່ງເງິນຄ່າທໍານຽມ ທີ່ທາງບໍລິສັດເກັບມາເປັນເວລາ ສີ່ປີ ປະມານ 2 ລ້ານໂດລາຕໍ່ປີ ຄືນໃຫ້ແກ່ເຈົ້າຂອງ ໂຄສົກຄົນນຶ່ງຂອງບໍລິສັດ Warner/Chapell ບໍ່ຍອມໃຫ້ຄວາມເຫັນໃດໆ ກ່ຽວກັບເລື່ອງນີ້